Graça Machel valittiin vuonna 1975 Frelimon keskuskomiteaan, ja hänestä tuli samana vuonna Mosambikin opetus- ja kulttuuriministeri. Machel toimi ministerinä aina vuoteen 1989 asti. Machel oli opetusministerinä vastaamassa Frelimon lupauksesta järjestää yleinen koulutus kaikille nuorille. Sisällisodasta huolimatta koulunkäyntiprosentti kasvoi vuosien 1975–1985 aikana 40 prosentista poikien 90 prosenttiin ja tyttöjen 75 prosenttiin.